A clamata se fació en l'antigo lugar de Dolores, tocando a dita Campana de Dolores (iste lugar ye l'actual municipio mexicán de Dolores Hidalgo, en Guanajuato) dica la plegata d'os parroquians, quan Miguel Hidalgo fació un sermón que remató con as palabras ¡Viva la Virgen de Guadalupe!, ¡Abajo el mal gobierno!, ¡Viva Fernando VII!. (Viva a Virchen de Guadalupe!, Abaixo lo mal gubierno!, Viva Ferrando VII!). En realidat, se fació a clamata quan l'autoridat colonial espanyola d'o Visorreinato de Mexico ya heba descubierto a conspiración ta una sublevación, y ubrió una guerra por a independencia de l'actual Mexico que no remató dica o 27 de setiembre de 1827 con a sinyatura d'o Tractato de Córdoba, seguntes o qual Espanya reconoixeba a independencia de Mexico.